wannaphong/clean_thaiwikipedia huggingface dataset:
# อีวา กรีน
เอวา กาแอล เกรน (; เกิดวันที่ 5 กรกฎาคม ค.ศ. 1980) เป็นนักแสดงและนางแบบชาวฝรั่งเศส เธอได้เริ่มแสดงละครเวทีก่อนที่จะทำการเปิดตัวในฐานะนักแสดงภาพยนตร์ชุด The Dreamers (ค.ศ. 2003) ซึ่งเน้นการทะเลาะวิวาทมากกว่าหลายฉากเปลือยของเธอ เธอประสบความสำเร็จมีชื่อเสียงมากขึ้นเมื่อเธอได้ร่วมบทในภาพยนตร์ชุด มหาศึกกู้แผ่นดิน (ค.ศ. 2005) และภาพยนตร์เจมส์ บอนด์ ชุด พยัคฆ์ร้ายเดิมพันระห่ำโลก ที่ทำให้ได้เธอรับรางวัลรางวัลบาฟต้าในเวลาต่อมา

ตั้งแต่ ค.ศ. 2006 กรีนได้แสดงในภาพยนตร์อิสระหลายเรื่อง รวมถึง Womb

 ชีวิตช่วงต้น 
อีวา กรีน เกิดที่กรุงปารีส เธอเป็นลูกสาวของนักแสดงหญิงชาวฝรั่งเศสที่ชื่อ มาเลน โจแบ กับทันตแพทย์ชาวสวีเดนชื่อ วอลเตอร์ เกรน แม่ของเธอเป็นชาวฝรั่งเศสที่เกิดในแอลจีเรีย โดยแม่ของเธอมีเชื้อสายยิวElizabeth Day, "Eva Green interview: Playing evil", The Guardian, 4 June 2011 กรีนเติบโตโดยไม่นับถือศาสนา เธอกล่าวว่า "ฉันรู้สึกเสมือนเป็นพลเมืองของโลก ชีวิตและละครนี้ไม่มีขอบเขตขวางกั้น"Les Pieds-noirs, Emmanuel Roblès, (P. Lebaud, Paris: 1982), 137: "Marlène Jobert est née également à Alger, mais peut-on la considérer comme une pied-noir" กรีนเป็นพี่ที่เกิดในช่วงสองนาทีก่อนหน้าน้องสาวฝาแฝดที่มีชื่อว่า จอย เธอเติบโตในเขต 17 ของกรุงปารีส ที่เธอได้เข้าเรียนในอเมริกันสคูลออฟปารีส กรีนได้อธิบายว่าครอบครัวของเธออยู่ในชนชั้น "กระฎุมพี" และได้กล่าวว่าน้องสาวของเธอต่างจากเธออย่างมาก กรีนมีผมสีบลอนด์เข้มแบบธรรมชาติ เธอได้ย้อมผมของเธอเป็นสีดำตั้งแต่อายุ 15 ปี นักแสดงหญิงชาวฝรั่งเศส-สวีเดนชื่อ มาริกา เกรน คือป้าของเธอ ส่วนดาราชื่อดังยุค 1980 ชื่อ เอซา ลังกินี เป็นลูกพี่ลูกน้องของเธอBiographie de Elsa Lunghini  www.universalmusic.frElsa bio: biographie de stars  www.gala.fr, Gala Magazine

 ในสายอาชีพ 
ใน ค.ศ. 2005 กรีนได้แสดงภาพยนตร์เรื่อง มหาศึกกู้แผ่นดิน กำกับโดย ริดลีย์ สก็อตต์ คู่กับ ออร์แลนโด บลูม และได้รับคัดเลือกเป็นผู้หญิงของบอนด์ 007 ตอน พยัคฆ์ร้ายเดิมพันระห่ำโลก (ค.ศ. 2006) คู่กับ แดเนียล เคร็ก ซึ่งเธอรับบทเป็น เวสเปอร์ ลินด์ และเป็นผู้หักเหชีวิตของเจมส์ บอนด์ ภาพยนตร์เรื่องนี้ เธอได้รับรางวัลบาฟต้า ในสาขานักแสดงหน้าใหม่

ค.ศ. 2007 เธอได้แสดงภาพยนตร์เรื่อง อภินิหารเข็มทิศทองคำ โดยมี นิโคล คิดแมน แสดงนำในเรื่องอีกด้วย

ในเดือนกุมภาพันธ์ ค.ศ. 2011 กรีนรับบทเป็น แองเจลีค บูคาร์ด ในภาพยนตร์ดัดแปลงของ ทิม เบอร์ตัน เรื่อง ดาร์ค ชาโดว์ส แวมไพร์มึนยุค (ค.ศ. 2012)

 การเดินแบบ 
นอกเหนือจากอาชีพการแสดงของเธอ กรีนได้ทำหน้าที่เป็นนางแบบให้แก่ไบรล์, เอ็มโพริโอ อาร์มานี, แลนโคม, ไฮเนเก้น และน้ำหอม "มิดไนท์พอยซัน" ของคริสเตียน ดิออร์ ในสื่อที่กำกับโดย หว่อง คาไว

 ชีวิตส่วนตัว 
กรีนพิจารณาว่าตนเองเป็นพวกเนิร์ด เธอเป็นคนที่ไม่เชื่อในพระเจ้า และให้การสนับสนุนต่อองค์การยูนิเซฟ
# พายุไซโคลนนาร์กิส (พ.ศ. 2551)
พายุหมุนนาร์กิส  หรือพายุหมุนนาร์กิสอันมีความรุนแรงระดับสูง  [ระดับความรุนแรง: 01B, กำหนดโดยศูนย์ความร่วมมือระหว่างกองทัพเรือและกองทัพอากาศแห่งสหรัฐอเมริกาเพื่อการเตือนภัยไต้ฝุ่น (Joint Typhoon Warning Center of US’s Navy and Air Forces)] เป็นพายุหมุนเขตร้อนที่มีความรุนแรงระดับสูง ซึ่งกระทำให้เกิดภาวะแผ่นดินถล่ม (landfall) และภาวะมหันตภัย (catastrophe hazard) ในประเทศพม่าเมื่อวันที่ 2 พฤษภาคม 2551 ส่งผลให้ชาวพม่าเสียชีวิตมากกว่า 130,000 คน ทั้งนี้ เมื่อ พ.ศ. 2549 พายุหมุนมาลา (อังกฤษ: Cyclone Mala) ก็ได้ก่อให้เกิดภาวะเช่นเดียวกันในประเทศพม่า

 ประวัติพายุ 

พายุหมุนนาร์กิสนี้เป็นพายุที่อุบัติขึ้นเป็นลูกแรกในบรรดาที่จะบังเกิดในฤดูพายุกระหน่ำมหาสมุทรอินเดียตอนเหนือ ประจำปี 2551

พายุหมุนนาร์กิสเริ่มตั้งเค้าเมื่อวันที่ 27 เมษายน 2551 ณ อ่าวเบงกอลตอนกลาง ในระยะเริ่มแรก พายุหมุนนาร์กิสเคลื่อนตัวไปทางตะวันตกเฉียงเหนือโดยช้า สภาพเกื้อหนุนในบริเวณดังกล่าวส่งผลให้พายุมีกำลังรุนแรงขึ้นอย่างรวดเร็ว อย่างไรก็ดี บรรยากาศแห้งแล้งในวันที่ 29 เมษายน 2551 เป็นเหตุให้พายุอ่อนกำลังลง และเปลี่ยนทิศทางไปยังภาคตะวันออกของโลก ซึ่งพายุได้ทวีความรุนแรงโดยมีความเร็วลมสูงสุด (peak wind) อย่างน้อย 165 กิโลเมตรต่อหนึ่งชั่วโมง และต่อมาศูนย์ความร่วมมือระหว่างกองทัพเรือและกองทัพอากาศแห่งสหรัฐอเมริกาเพื่อการเตือนภัยไต้ฝุ่นแถลงว่า ความเร็วลมสูงสุดของพายุหมุนนี้จะทวีเป็นสองร้อยสิบห้ากิโลเมตรต่อหนึ่งชั่วโมง

หลังจากที่พายุหมุนนาร์กิสขึ้นฝั่งที่ภาคอิรวดี ประเทศพม่า โดยมีกำลังลมใกล้เคียงกับความเร็วลมสูงสุด และพัดผ่านนครย่างกุ้งแล้ว ก็ได้อ่อนตัวลงตามลำดับและสลายตัวไป ณ บริเวณชายแดนไทยกับพม่า

 เหตุการณ์พายุหมุนนาร์กิส พ.ศ. 2551 

พายุนาร์กิสอันเป็นพายุลูกแรกตามฤดูพายุกระหน่ำมหาสมุทรอินเดียตอนเหนือ พ.ศ. 2551 ได้พัดผ่านดินแดนแถบมหาสมุทรดังกล่าวเมื่อปลายเดือนเมษายนถึงต้นเดือนพฤษภาคม 2551 ซึ่งก่อภาวะมหันตภัยทุกบริเวณโดยเฉพาะในพม่าปรากฏรายงานผู้เสียชีวิตกว่าสองหมื่นคนและผู้สูญหายกว่าสี่หมื่นคน อย่างไรก็ดี รัฐบาลพม่าไม่ได้ใส่ใจแก้ไขสถานการณ์เท่าที่ควร ทำให้เกิดเสียงวิพากษ์วิจารณ์และความพยายามจากหลายฝ่ายที่จะเปลี่ยนใจรัฐบาลพม่า
# ท้ายทอย
ท้ายทอย  เป็นศัพท์เรียกส่วนหลังของศีรษะ

 ความสำคัญทางคลินิก 
การบาดเจ็บที่ท้ายทอยอาจทำให้เกิดการแตกของฐานกะโหลก (basilar skull fracture)

การระบุตำแหน่งของท้ายทอยของทารกในครรภ์มีความสำคัญในสูติศาสตร์
# เจ้าจอมหม่อมราชวงศ์เฉียด ในรัชกาลที่ 5
เจ้าจอมหม่อมราชวงศ์เฉียด ในรัชกาลที่ 5 เป็นหม่อมราชวงศ์คนแรก ในราชสกุล "ลดาวัลย์" เกิดเมื่อวันศุกร์ ที่ 30 ตุลาคม พ.ศ. 2416 เป็นธิดาของหม่อมเจ้าฉาย ลดาวัลย์ และ หม่อมฉิม ด้วยเหตุที่เป็นหม่อมราชวงศ์คนที่หนึ่งของราชสกุล  จึงมีชื่อเรียกกันว่า "คุณใหญ่"

ถวายตัวรับราชการในสำนักพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา   จนเมื่ออายุได้ 11 ปี จึงได้ถวายตัวรับราชการฝ่ายใน  ได้ทรงพระกรุณาโปรดเกล้าฯ พระราชทานให้โกนจุกในพระราชพิธีเฉลิมพระที่นั่งวโรภาษพิมาน ที่พระราชวังบางปะอิน จึงมีชื่อพระราชทานว่า "เชียด"

ได้รับพระราชทานเครื่องราชอิสริยาภรณ์ตติยจุลจอมเกล้า เมื่อ พ.ศ. 2449 กับเหรียญรัตนาภรณ์ จปร.ชั้นที่ 3 เมื่อ พ.ศ. 2450 นอกจากนี้ยังได้รับพระราชทานตลับทองคำ เมื่อรับราชการครบ 10 ปี , หีบหมากทองคำ เมื่อรับราชการครบ 20 ปี และรับพระราชทานเงินเบี้ยหวัด ปีละ 30 ชั่งด้วย

ความสามารถของท่านในหน้าที่ราชการ  เป็นผู้ที่ทรงไว้วางพระราชหฤทัย   รับหน้าที่ปอกผลไม้เครื่องต้นทุกมื้อ พร้อมกับเจ้าจอมน้อม โชติกเสถียร ซึ่งเป็นผู้มีชื่อมากในด้านการปอกมะปรางริ้วสมัยนั้น คุณจอมเชียดเวลานั้นยังปอกมะปรางริ้วไม่เป็น ท่านก็พยายามปอกยัดก้นโถ  จนกระทั่งปอกได้ดี  เชิดหน้าชูตาขึ้นปากโถได้  นอกจากนี้ยังเป็นคนละเอียดลออยิ่ง เป็นต้นว่า  ท่านเป็นผู้มีหน้าที่เก็บเครื่องเพชร ของสมเด็จฯ เจ้าฟ้าฯ กรมขุนพิจิตรเจตจันทร์ ความละเอียดของท่าน เช่น เข็มกลัดรูปผีเสื้อ  ปีกฝังเพชรกี่เม็ดก็บอก  ลายฝังนิลกี่เม็ดก็บอก หัวฝังเพชรกี่เม็ดก็บอก  ทั้งยังวาดภาพกำกับด้วยดินสอลงไว้ด้วย  หากชิ้นไหนชำรุดก็จดบอกไว้ในรายการ  ซึ่งการจะทำเช่นนี้ได้  จะต้องเป็นคนที่ละเอียดและแช่มช้าที่สุด  หาได้ยาก

ที่สำคัญ   ท่านยังมีฝีมือในการเย็บจีวรตะเข็บ 2 ชั้น อันเป็นจีวรเฉพาะพระธรรมยุติกนิกาย  โดยการถ่ายทอดประทานจาก พระเจ้าบรมวงศ์เธอ พระองค์เจ้าอรไทยเทพกัญญา พระราชธิดาในรัชกาลที่ 4 ดังนั้นท่านจึงได้มีโอกาสเย็บไตรครอง ถวายพระบาทสมเด็จพระปกเกล้าเจ้าอยู่หัว  เมื่อผนวช โดยพระราชเสาวนีย์ของ สมเด็จพระศรีพัชรินทราบรมราชินีนาถ

ภายหลังสิ้นรัชกาลที่ 5  ท่านได้กราบถวายบังคมลาออกจากพระบรมมหาราชวัง  มาพำนักในเขตพระราชวังสวนสุนันทา โดยอยู่กับเจ้าจอมหม่อมราชวงศ์สดับ ในรัชกาลที่ 5 จนเมื่อมีการเปลี่ยนการปกครองเมื่อ พ.ศ. 2475 แล้ว ท่านจึงได้ออกจากสวนสุนันทา มาอยู่ที่ทับสุข  ภายในเขตวัดเขาบางทราย จังหวัดชลบุรี  

บั้นปลายชีวิตท่านมีอาการป่วยเป็นต้อ  การรักษาไม่ได้ผล  ท่านจึงได้ตาบอด  จนถึงอนิจกรรม เมือ่วันที่ 30 มิถุนายน พ.ศ. 2501

 เครื่องราชอิสริยาภรณ์ 
  
  

 ลำดับสาแหรก
# วินาที
วินาที  เป็นหน่วยฐานของเวลาในระบบหน่วยวัดระหว่างประเทศ (เอสไอ) และยังเป็นหน่วยเวลาในระบบการวัดอื่น เท่ากับ 1 ส่วน 60 ของนาที ระหว่าง ค.ศ. 1000 เมื่ออัลบิรูนี (al-Bīrūnī) ใช้วินาที ถึง ค.ศ. 1960 วินาทีนิยามว่าเป็น 1/86,400 ของวันสุริยคติเฉลี่ย (mean solar day) ซึ่งยังเป็นนิยามที่ใช้ในบริบททางดาราศาสตร์และกฎหมายอยู่บ้างInternational System of Units from NIST accessed 25 March 2012. ระหว่าง ค.ศ. 1960 ถึง 1967 วินาทีนิยามในแง่คาบการโคจรของโลกรอบดวงอาทิตย์ใน ค.ศ. 1900 แต่ปัจจุบันนิยามอย่างแม่นยำขึ้นในแง่อะตอม วินาทีอาจวัดโดยใช้นาฬิกากล ไฟฟ้าหรืออะตอม

การสังเกตทางดาราศาสตร์ในห้วงคริสต์ศตวรรษที่ 19 และ 20 เปิดเผยว่าวันวันสุริยคติเฉลี่ยค่อย ๆ ยาวขึ้นแต่วัดได้ และความยาวของปีสุริยคติก็ไม่สามารถพยากรณ์ได้ทั้งหมดเช่นกัน ฉะนั้นการเคลื่อนที่ดวงอาทิตย์–โลกจึงไม่ถูกพิจารณาว่าเป็นพื้นฐานนิยามที่เหมาะสมต่อไป เมื่อมีการคิดค้นนาฬิกาอะตอม การนิยามวินาทีโดยยึดคุณสมบัติหลักมูลแห่งธรรมชาติจึงเป็นไปได้ นับแต่ ค.ศ. 1967 นิยามวินาทีเป็น

ใน ค.ศ. 1997 คณะกรรมการชั่งตวงวัดระหว่างประเทศยืนยันว่านิยามข้างต้น "หมายถึงอะตอมซีเซียมในสถานะพักที่อุณหภูมิ 0 เคลวิน"

วินาทียังเป็นหน่วยฐานของเวลาในระบบหน่วยวัดเซนติเมตร-กรัม-วินาที, เมตร-กิโลกรัม-วินาที, เมตร-ตัน-วินาที และฟุต-ปอนด์-วินาที
# การทำหมัน
การทำหมัน  เป็นวิธีทางการแพทย์หลายวิธีในการคุมกำเนิดโดยเจตนาเพื่อไม่ให้บุคคลนั้นสามารถทำการสืบพันธุ์ได้อีกต่อไป วิธีการทำหมันจะมีทั้งการผ่าตัดและไม่ผ่าตัด และมีอยู่ทั้งเพศชายและเพศหญิง ขั้นตอนการทำหมันนั้นมีวัตถุประสงค์เพื่อเป็นการถาวร การทำให้กลับมาเป็นเหมือนเดิม โดยทั่วไปนั้นยากหรือแทบเป็นไปไม่ได้

 วิธีการทั่วไปของการทำหมันมีดังนี้ 
การตัดหลอดนำอสุจิในเพศชาย (vasectomy)

 หลอดนำอสุจิทั้งสองข้าง (vasa deferentia) ซึ่งเป็นท่อที่เชื่อมต่อระหว่างอัณฑะกับต่อมลูกหมาก จะถูกตัดและมัดปิดไว้ เพื่อป้องกันไม่ให้ตัวอสุจิที่สร้างขึ้นในอัณฑะรวมตัวกับน้ำอสุจิเมื่อเกิดการหลั่ง ในทางการแพทย์เรียกวิธีการนี้ด้วยอีกชื่อหนึ่งว่า deferentectomy

การตอนในเพศชาย (castration)
 เป็นการผ่าตัดเพื่อนำอัณฑะออกไปเพื่อไม่ให้สามารถสร้างตัวอสุจิได้อีก หรือตัดอวัยวะเพศทั้งหมดในวัฒนธรรมสมัยโบราณ (เช่นขันที) เทคนิคนี้มักใช้กับการทำหมันสัตว์ ซึ่งจะทำให้สัตว์ลดความก้าวร้าว ลดพฤติกรรมทางเพศได้อย่างมาก และทำให้น้ำหนักเพิ่มขึ้นอย่างรวดเร็ว ดังเช่นการขุนสัตว์ให้อ้วนเพื่อเร่งการผลิตเนื้อ

การผูกท่อนำไข่ในเพศหญิง (tubal ligation)

 ท่อนำไข่ (Fallopian tubes) ซึ่งเป็นที่ที่ตัวอสุจิทำการปฏิสนธิกับเซลล์ไข่และนำพาเซลล์ไข่ที่ผสมแล้วไปยังมดลูก จะถูกตัดและมัดปิดไว้ วิธีการนี้จะต้องใช้ยาชาและเทคนิคของการผ่าช่องท้อง (laparotomy) กับการใช้กล้องส่องตรวจเข้าช่วยในการผ่าตัด นอกจากนั้นยังมีวิธีการที่นิยมน้อยกว่าคือกระบวนการ Essure โดยใช้วัตถุขนาดเล็กที่ทำมาเฉพาะสอดผ่านหลอดสวนเข้าทางมดลูกและอุดปิดที่ท่อนำไข่ ซึ่งช่วยให้ไม่เกิดรอยแผลเป็นเนื่องจากการผ่าตัด

การตัดมดลูกในเพศหญิง (hysterectomy)
 เป็นการผ่าตัดเพื่อนำมดลูกออกไปซึ่งเป็นการป้องกันการตั้งครรภ์โดยถาวร วิธีนี้ยังใช้สำหรับการรักษาโรคบางโรคเช่น มะเร็งมดลูก (uterine cancer)
# ความสุขแห่งชีวิต
ความสุขแห่งชีวิต  เป็นวรรณกรรมเยาวชนที่แต่งโดย วิลเลียม ซาโรยัน บุคคลที่ได้รับเกียรติสูงสุดระดับชาติของอเมริกาในวงการสิ่งพิมพ์ จากบทละครเรื่อง The Time of your life ในปี ค.ศ. 1939 ตีพิมพ์ครั้งแรกเมื่อปี ค.ศ. 1943 และถูกนำมาสร้างเป็นภาพยนตร์ในปีเดียวกัน และได้รับการเสนอชื่อเข้าชิงรางวัลออสการ์ 6 สาขา ทั้งสาขานักแสดงนำยอดเยี่ยม (Mickey Rooney) , การกำกับภาพ, ภาพยนตร์ขาวดำ, ผู้กำกับยอดเยี่ยม (Clarence Brown) , ภาพยนตร์ยอดเยี่ยม และได้รับรางวัลในสาขาบทประพันธ์ยอดเยี่ยม

ความสุขแห่งชีวิต ถูกนำมาแปลเป็นฉบับภาษาไทย โดย มัทนี เกษกมล นักแปลที่ทำงานเกี่ยวกับวรรณกรรมเยาวชนอย่างสม่ำเสมอ อีกทั้งเป็นผู้แปล “ต้นส้มแสนรัก” วรรณกรรมเยาวชนที่ทำให้ผู้อ่านซาบซึ้งและได้รับความนิยมเป็นอย่างสูงตลอดจนได้รับการยกย่องว่าเป็น "วรรณกรรมเยาวชนอมตะ" อีกด้วย

ความสุขแห่งชีวิต เหมาะสำหรับทุก ๆ คน ที่ปรารถนาจะให้ชีวิตมีความสุข เพราะวรรณกรรมเล่มนี้สอนให้รู้จักกับวิถีการดำเนินชีวิต ที่แม้ไม่ร่ำรวยเงินทอง ทุกๆคนก็สามารถหาความสุขได้ โดยผู้แปลได้เขียนในคำนำจากการพิมพ์ครั้งแรกว่า “ความสุขแห่งชีวิตเป็นการเลือกวิธีการดำรงที่ดีประการหนึ่ง ซึ่งจะทำให้โลกในอนาคตน่าอยู่ยิ่งขึ้นอีกเป็นอันมาก"

ความสุขแห่งชีวิตเป็นเรื่องราวที่กล่าวถึงครอบครัวยากจนครอบครัวหนึ่งที่อาศัยอยู่ที่ถนนซานตาคลาร่า ในอิธคา แคลิฟอร์เนีย ในช่วงยุคสงครามโลก ครอบครัวแมคคอรี่แม้จะยากจนแต่เขาก็ไม่เคยขาดแคลนน้ำใจ การมองโลกในแง่ดีของพวกเขาส่งผลให้พวกเขาดำเนินชีวิตได้อย่างเป็นสุข ไม่ว่าจะเป็นคุณแม่ผู้ซึ่งคอยให้คำชี้แนะมุมมองต่าง ๆ ให้ลูก ๆ ในการดำเนินชีวิต โฮเมอร์ผู้ซึ่งต้องรับผิดชอบภาระหน้าที่อันยิ่งใหญ่ก่อนวัยอันควรกับอาชีพที่เรียกว่าพนักงานส่งโทรเลข และยูลิสซิล น้องคนสุดท้องในบ้านเป็นเด็กที่คอยเรียกรอยยิ้มจากทุก ๆ คนที่พบเห็น ความสุขแห่งชีวิตยังได้กล่าวถึงความมีน้ำใจของคนรอบข้าง รวมถึงความศรัทธาที่พวกเขามีต่อทุก ๆ คน มาร่วมกันเรียนรู้ ร่วมกันมอบสิ่งดี ๆ และร่วมกันเติมเต็มความสุขให้แก่ชีวิตกับพวกเขาได้
# รายชื่อตอนในแคลนนาด
รายชื่อตอนของอนิเมะเรื่อง แคลนนาด

 แคลนนาด 
 #  ชื่อตอน  วันที่ออกอากาศ

 แคลนนาดอาฟเตอร์สตอรี 
 #  ชื่อตอน  วันที่ออกอากาศ
# โตเกียวทาวเวอร์
โตเกียวทาวเวอร์ (โทเกียวทะวา) คือหอคอยสื่อสารขนาดใหญ่ที่ตั้งอยู่ในเขตมินาโตะ กรุงโตเกียว ประเทศญี่ปุ่น มีความสูง 332.6 เมตร (1,091 ฟุต)東京タワーの高さはなぜ333ｍなの? สร้างแล้วเสร็จเมื่อวันที่ 14 ตุลาคม พ.ศ. 2501 (ค.ศ. 1958) 

นอกจากจะเป็นหอคอยที่ไว้ส่งสัญญาณคลื่นวิทยุโทรทัศน์ต่างๆ เช่น NHK TBS ฯลฯ แล้ว โตเกียวทาวเวอร์ยังเป็นหนึ่งในสถานที่ท่องเที่ยวที่สำคัญของกรุงโตเกียวอีกด้วย โดยปีหนึ่งจะมีคนเข้าชมหอมากกว่า 2 ล้าน 5 แสนคน  บริเวณหอคอยสามารถแบ่งออกได้เป็น 3 ส่วน ส่วนล่างสุดเป็นอาคารสูง 4 ชั้นที่ตั้งอยู่ใต้หอโดยตรง ภายในประกอบด้วยพิพิธภัณฑ์ ร้านคา ภัตตาคาร ฯลฯ อีก 2 ส่วนที่เหลือเป็นจุดชมทัศนียภาพของหอคอย ตั้งอยู่บนความสูง 150 เมตร และ 250 เมตรตามลำดับ 

 ประวัติ 
 พฤษภาคม พ.ศ. 2500 (ค.ศ. 1957) - ก่อตั้งบริษัท เสาส่งสัญญาณญี่ปุ่น จำกัด ซึ่งเป็นบริษัทที่บริหารจัดการหอคอย 
 29 มิถุนายน พ.ศ. 2500 - ลงมือการสร้าง 
 14 ตุลาคม พ.ศ. 2501 (ค.ศ. 1958) - สร้างแล้วเสร็จ 
 7 ธันวาคม พ.ศ. 2501 (ค.ศ. 1958) - เปิดให้เข้าชม 
 23 ธันวาคม พ.ศ. 2501 (ค.ศ. 1958) - เปิดให้เข้าชมอย่างเป็นทางการ 
 10 มกราคม พ.ศ. 2502 (ค.ศ. 1959) - สถานีโทรทัศน์แห่งชาติและบริการสาธารณะ เพื่อการศึกษา  (NHK)ทำการออกอากาศผ่านระบบ VHF ช่อง 1
 1 กุมภาพันธ์ พ.ศ. 2502 (ค.ศ. 1959) - สถานีโทรทัศน์เพื่อการศึกษา (NET) หรือสถานีโทรทัศน์อะซะฮิทำการออกกากาศผ่านระบบ VHF ช่อง 10 
 1 มีนาคม พ.ศ. 2502 (ค.ศ. 1959) - สถานีโทรทัศน์ฟูจิ ทำการออกอากาศผ่านระบบ VHF ช่อง 8 
 เมษายน พ.ศ. 2502 (ค.ศ. 1959) - เปลี่ยนเสาส่งสัญญาณของสถานีโทรทัศน์ NHK เพื่อการศึกษาไปไว้ที่เสาส่งสัญญาณคิโอะอิ แล้วนำเสาส่งสัญญาณของสถานีโรทัศน์ NHK หลักมาใส่แทน 
 17 มกราคม พ.ศ. 2503 (ค.ศ. 1960) - ย้ายเสาส่งสัญญาณของ TBS เข้ามาติดตั้ง （VHF ช่อง 6）
 12 เมษายน พ.ศ. 2507 (ค.ศ. 1964) - ทีวีโตเกียวออกอากาศผ่านระบบ VHF ช่อง 12 
 26 เมษายน พ.ศ. 2513 (ค.ศ. 1970) - กระจายเสียงคลื่นวิทยุ FM TOKYO ในคลื่น FM 80.0 MHz เป็นครั้งแรก พร้อมกับย้ายเสาส่งสัญญาณของ NHK-FM มาที่หอ ในคลื่น 82.5 MHz 
 10 พฤศจิกายน พ.ศ. 2513 (ค.ศ. 1970) - ย้ายเสาส่งสัญญาณขอ NTV มาติดตั้ง (VHF ช่อง 4） 
 พ.ศ. 2523 (ค.ศ. 1980) - สถานีโทรทัศน์ NHK เพื่อการศึกษา ได้ย้ายเข้ามาติดตั้ง（VHF ช่อง 3）
 1 ตุลาคม พ.ศ. 2531 (ค.ศ. 1988）- สถานีวิทยุ J-WAVE ทำการกระจายเสียงผ่านในคลื่น 81.3 MHz 
 1 พฤศจิกายน พ.ศ. 2538 (ค.ศ. 1995) - TOKYO MX ทำการออกอากาศผ่านระบบ UHF ช่อง 14 
 1 เมษายน พ.ศ. 2539 (ค.ศ. 1996） - InterFM ทำการกระจายเสียงผ่านระบบคลื่น 76.1 MHz
 24 กรกฎาคม พ.ศ. 2554 (ค.ศ. 2011）- สถานีโทรทัศน์ที่ออกอากาศจากโตเกียวจำนวน 9 สถานี ยุติการแพร่ภาพออกอากาศในสัญญาณอะนาล็อก และจะทำการแพร่ภาพออกอากาศเป็นสัญญาณดิจิทัลแทน ตั้งแต่เวลา 24:00 น. ในวันเดียวกัน
 กุมภาพันธ์ - กรกฎาคม พ.ศ. 2555 (ค.ศ. 2012）- สืบเนื่องจากเหตุการณ์แผ่นดินไหว (เหตุการณ์นี้ทำให้ยอดเสาส่งเอียง) และสถานีโทรทัศน์ทั้ง 9 แห่ง ยุติการแพร่ภาพออกอากาศในสัญญาณอะนาล็อก และทำการแพร่ภาพออกอากาศเป็นสัญญาณดิจิทัลแทน ตั้งแต่ปี พ.ศ. 2554 ส่งผลมีการรื้อถอนยอดเสาส่งสัญญาณคลื่นวิทยุ สำหรับโทรทัศน์อะนาล็อก และทำให้เสาฯ ถูกลดจำนวนความสูงเหลือแค่ 315 เมตร ลดลงจากเดิม 18 เมตร 
 10 สิงหาคม พ.ศ. 2555 (ค.ศ. 2012）- ทางบริษัทฯผู้ดำเนินการเสาส่งฯ มีกำหนดการติดตั้งยอดเสาส่งสัญญาณคลื่นวิทยุแบบใหม่แล้วเสร็จในวันดังกล่าว (แต่ไม่มีการประกาศเรื่องเป้าหมายการใช้งานในภาคต่อไปได้) ทำให้เสาส่งฯ กลับมามีความสูงในระดับเท่าเดิม เมื่อแรกสร้างเสร็จและดำเนินการใช้งานต่อไปการรื้อถอนยอดเสาชุดเดิม สำหรับการออกอากาศโทรทัศน์อะนาล็อก จาก Fuji News Network (ภาษาญี่ปุ่น)
# ซายะ อิริเอะ
ซายะ อิริเอะ  เกิดเมื่อวันที่ 15 พฤศจิกายน พ.ศ. 2536 ในเมืองคิตะกีวชู จังหวัดฟูกูโอกะ ประเทศญี่ปุ่น เป็นนักแสดง และนักร้อง อยู่ในกลุ่ม  Sweet Kiss  (Kiss Project)

 ข้อมูลส่วนตัว 
 ชื่อ : ซายะ อิริเอะ   
 วันเกิด : 
 สถานที่เกิด : เมืองคิตะกีวชู จังหวัดฟูกูโอกะ ประเทศญี่ปุ่น 
 กรุ๊ปเลือด : A (เอ)
 สีตา : สีน้ำตาล
 สีผม : สีดำ
 ส่วนสูง : 152 ซม.
 สัดส่วน : B80 W57 H80 (ซม.)

 ผลงาน 
 Sweet Kiss 

 ภาพยนตร์ 
 Kami no hidarite Akuma no migite (神の左手　悪魔の右手) 2006.
 Shibuya Kaidan (渋谷怪談 THEリアル都市伝説) 2006. official site 
 Kani Goalkeeper （かにゴールキーパー） 2006. official site
 Kuchisake Onna (口裂け女) 2007
# ศาลเจ้าและวัดแห่งนิกโก
ศาลเจ้าและวัดแห่งนิกโก  (ญี่ปุ่น: 日光の社寺) เป็นแหล่งมรดกโลกที่ตั้งอยู่ในเมืองนิกโก จังหวัดโทจิงิ ขึ้นทะเบียนเป็นมรดกโลกเมื่อ พ.ศ. 2542 ประกอบด้วยสิ่งก่อสร้างและสถานที่สำคัญทั้งสิ้น 103 รายการ

 สถานที่ที่ได้ลงทะเบียนเป็นมรดกโลก 
 ศาลเจ้านิกโกโทโช （日光東照宮）　
 ศาลเจ้านิกโกฟูตาราซัง （日光二荒山神社）
 วัดรินโน （日光山輪王寺）

 มรดกโลก 
ศาลเจ้าและวัดแห่งนิกโกขึ้นทะเบียนใเป็นมรดกโลกในการประชุมคณะกรรมการมรดกโลกสมัยสามัญครั้งที่ 23 เมื่อ พ.ศ. 2542 (ค.ศ. 1999) ที่เมืองมาร์ราเกช ประเทศโมร็อกโก โดยผ่านเกณฑ์การพิจารณาดังนี้

 (i) - เป็นตัวแทนของการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์ 
 (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
 (vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
# เพนนี แบล็ก
เพนนี แบล็ก  เป็นแสตมป์แบบกาวดวงแรกของโลกที่ใช้ในระบบไปรษณีย์สาธารณะ ออกใช้ในสหราชอาณาจักร เมื่อวันที่ 1 พฤษภาคม พ.ศ. 2383 แต่ยังไม่สามารถใช้งานได้จนกระทั่งวันที่ 6 พฤษภาคม แสตมป์มีภาพพระบรมฉายาลักษณ์ด้านข้างของสมเด็จพระราชินีนาถวิกตอเรีย

ใน ค.ศ. 1837 อัตราไปรษณีย์ของอังกฤษอยู่ในระดับสูง ซับซ้อน และผิดปกติ เพื่อให้เรื่องง่ายขึ้น เซอร์ โรว์แลนด์ ฮิลล์ เสนอการติดแสตมป์เพื่อระบุการชำระเงินล่วงหน้าของค่าไปรษณีย์ในเวลานั้น ผู้รับจะต้องจ่ายค่าไปรษณีย์เมื่อได้รับสินค้า โดยคิดตามจำนวนแผ่นกระดาษและระยะทางที่เดินทาง ในทางตรงกันข้าม เพนนี แบล็กอนุญาตให้ส่งจดหมายที่มีน้ำหนักมากถึง 1⁄2 ออนซ์ (14 กรัม) ในอัตราคงที่ 1 เพนนี โดยไม่คำนึงถึงระยะทาง
# ธงชาติหมู่เกาะคุก
right|thumb|250px|ธงสำหรับผู้แทนพระองค์สมเด็จพระบรมราชินีนาถประจำหมู่เกาะคุก

ธงชาติหมู่เกาะคุก มีลักษณะตามแบบธงของอดีตอาณานิคมของสหราชอาณาจักรในมหาสมุทรแปซิฟิก กล่าวคือ พื้นเป็นธงสี่เหลี่ยมผืนผ้าสีน้ำเงิน มีรูปธงชาติสหราชอาณาจักรที่มุมธงบนด้านคันธง (ธงเรือรัฐบาลสหราชอาณาจักร) ในพื้นสีน้ำเงินนั้นมีรูปดาวห้าแฉกสีขาว 15 ดวง เรียงเป็นรูปวงแหวน รูปธงชาติสหราชอาณาจักรนั้นหมายถึงประวัติศาสตร์ชาติผูกพันอยู่กับสหราชอาณาจักร ซึ่งเคยเป็นผู้ปกครองหมู่เกาะคุกในฐานะรัฐในอารักขามาก่อน และหมายถึงความเป็นสมาชิกในเครือจักรภพของหมู่เกาะคุก ดาว 15 ดวง หมายถึงจำนวนเกาะทั้ง 15 เกาะของหมู่เกาะคุก  พื้นสีน้ำเงินหมายถึงท้องทะเลและธรรมชาติความเป็นผู้รักสงบของชาวหมู่เกาะคุกConstitution of the Cook Islands, Article 76C: "THE COOK ISLANDS ENSIGN". Accessed 19 Oct 2007.

 ธงในอดีต 
</center>

</center>
# เอ โมะริซะโกะ
เอ โมริซาโกะ   เกิดเมื่อวันที่ 11 กันยายน พ.ศ. 2540 ในจังหวัดจิบะ ประเทศญี่ปุ่น เป็นนักแสดงในประเทศญี่ปุ่น

ข้อมูลส่วนตัว
 ชื่อจริง : เอ โมริซาโกะ   
 วันเกิด : 
 สถานที่เกิด : จังหวัดจิบะ ประเทศญี่ปุ่น
 กรุ๊ปเลือด : O (โอ)

ผลงาน
 [2004] Casshern
 [2005] Kono mune ippai no ai wo (A Heartful of Love)
 [2005] "Nobuta wo produce" (TV)
 [2006] Tenshi (Angel)
 [2006] Chibi Maruko-chan (TV)
 [2006] "Komyo ga tsuji"
 [2006] A Lord of a Castle (TV)
 [2007] Tsukigami (The Haunted Samurai)
 [2007] Last Love

แหล่งข้อมูลอื่น
  Ohtapro  
  JDorama  
  IMDb 

อเอ โมริซาโกะ
อเอ โมริซาโกะ
# ธงชาติคอสตาริกา
ธงชาติคอสตาริกา เริ่มบังคับใช้อย่างเป็นทางการเมื่อวันที่ 29 พฤศจิกายน พ.ศ. 2449 แต่จริง ๆ แล้วเริ่มใช้มาตั้งแต่เมื่อคอสตาริกาประกาศแยกตัวเป็นเอกราชจากสหพันธ์สาธารณรัฐอเมริกากลาง (Federal Republic of Central America) ในปี พ.ศ. 2391 ออกแบบโดย ปาซิฟิกา เฟอร์นานเดซ (Pacífica Fernández) รองประธานาธิบดีของคอสตาริกา และภริยาของประธานาธิบดีโฆเซ มารีอา คาสโตร มาดริซ (José María Castro Madriz) โดยได้รับแรงบันดาลใจจากสีของธงชาติฝรั่งเศส ลักษณะเป็นธงสี่เหลี่ยมผืนผ้า กว้าง 3 ส่วน ยาว 5 ส่วน ภายในแบ่งเป็นแถบสีน้ำเงิน - ขาว - แดง - ขาว - น้ำเงิน โดยแถบกลางสีแดงนั้น กว้างกว่าแถบสีขาวและสีน้ำเงินเป็นสองเท่า ธงอย่างนี้สำหรับใช้เป็นธงเรือพลเรือน (civil ensign) เท่านั้น ถ้าเป็นธงสำหรับราชการ จะเพิ่มตราแผ่นดินในวงรีรูปไข่สีขาวไว้ที่กลางแถบสีแดงลงในธงชาติ โดยค่อนมาทางด้านติดคันธง

ธงชาติคอสตาริกามีลักษณะคล้ายกับธงชาติไทย ต่างกันตรงวางตำแหน่งสีธงสลับกันเท่านั้น และแต่ละสีนั้นก็มีความหมายใกล้เคียงกัน กล่าว คือ สีแดง หมายถึง เลือดเนื้อ จิตวิญญาณ, สีขาว หมายถึง ความสงบสุข ส่วนสีน้ำเงิน หมายถึง ท้องฟ้า และ โอกาส

ธงในอดีต

 ธงที่คล้ายคลึงกัน 
ธงชาติคอสตาริกา มีลักษณะที่คล้ายคลึงกับธงของชาติอื่นอย่างน้อย 2 ชาติ คือ ธงชาติไทยและธงชาติเกาหลีเหนือ ซึ่งมีรูปแบบการเรียงแถบสีธงชาติในลักษณะเดียวกัน แต่เรียงลำดับสีสลับกันเท่านั้น กล่าวคือ ธงชาติไทยเรียงสีธงเป็นแถบสีแดง - ขาว - น้ำเงิน - ขาว - แดง  แต่ใช้สัดส่วนความกว้างของแถบธงต่างกับธงชาติคอสตาริกา ส่วนธงชาติเกาหลีเหนือนั้นเรียงเป็นสีน้ำเงิน - ขาว - แดง - ขาว - น้ำเงิน อย่างเดียวกับธงชาติคอสตาริกา แต่ใช้สัดส่วนที่ต่างออกไป และจัดให้แถบสีขาวเป็นแถบที่แคบที่สุด โดยเพิ่มรูปดาวแดงในวงกลมสีขาวลงบนแถบกลางด้วย

ธงอีกอย่างหนึ่งที่ไม่ใช่ธงชาติ แต่มีลักษณะคล้ายคลึงกันอย่างยิ่งยวดก็คือ ธงประมวลสากลอักษร "C" ซึ่งแบ่งแถบและเรียงแถบสีธงเหมือนกับธงชาติคอสตาริกาทุกประการ เว้นแต่ว่าแถบทุกแถบนั้นมีความกว้างเท่ากันและใช้ระดับสีธงที่ต่างกัน
# วันปรีดี พนมยงค์
วันปรีดี พนมยงค์ ตรงกับวันที่ 11 พฤษภาคม ของทุกปี เป็นวันรำลึกถึงวันที่ 11 พฤษภาคม พ.ศ. 2443 ซึ่งเป็นวันเกิดของ นายปรีดี พนมยงค์ หัวหน้าคณะราษฎรสายพลเรือน ผู้นำการปฏิวัติสยาม พ.ศ. 2475 เปลี่ยนแปลงการปกครองของประเทศจากระบอบสมบูรณาญาสิทธิราชย์มาเป็นประชาธิปไตย, ผู้นำขบวนการเสรีไทย ต่อต้านญี่ปุ่นในสงครามโลกครั้งที่สอง และรัฐบุรุษอาวุโสคนแรกของประเทศไทย

ในวันนี้จะมีการจัดงานที่ระลึกโดยองค์กรต่าง ๆ เช่น การปาฐกถาที่จัดโดยสถาบันปรีดี พนมยงค์ งานที่ระลึกที่มหาวิทยาลัยธรรมศาสตร์ ซึ่งปรีดีเป็นผู้ประศาสน์การ (อธิการบดี) คนแรก และถือวันนี้เป็นวันสำคัญ มีงานฉลองรื่นเริงซึ่งเปิดให้ประชาชนทั่วไปได้เข้าร่วม และยังใช้วันนี้จัดกิจกรรมแรกพบนักศึกษาใหม่และให้นักศึกษาใหม่มีโอกาสเข้าร่วมกิจกรรมวันปรีดีด้วย

 ปาฐกถาวันปรีดี พนมยงค์ และปาฐกถาปรีดี พนมยงค์ 
กิจกรรมสำคัญอีกอย่างหนึ่งเพื่อระลึกถึงปรีดี เนื่องในโอกาสวันปรีดี พนมยงค์นี้ก็คือ "ปาฐกถาวันปรีดี พนมยงค์" จัดโดยสถาบันปรีดี พนมยงค์ ซึ่งจะเชิญนักคิดนักวิชาการคนสำคัญมาเป็นองค์ปาฐก โดยก่อนหน้านี้จะจัดในวันปรีดี พนมยงค์ 11 พฤษภาคม แต่ต่อมาได้ย้ายไปจัดในวันที่ 24 มิถุนายน ซึ่งตรงกับวันเปลี่ยนแปลงการปกครอง 24 มิถุนายน พ.ศ. 2475 แทน และเปลี่ยนชื่อเป็น "ปาฐกถาปรีดี พนมยงค์" และในปี พ.ศ. 2547 ได้มีการจัดปาฐกถาพิเศษขึ้นด้วย ในวันที่ 27 มิถุนายน ซึ่งตรงกับวันก่อตั้งมหาวิทยาลัยธรรมศาสตร์และวันที่ประเทศสยามมีธรรมนูญการปกครองแผ่นดินฉบับแรก

 พ.ศ. 2549 (24 มิถุนายน) “ภราดรภาพนิยม (Solidarisme) ของปรีดี พนมยงค์” โดย ฐาปนันท์ นิพิฏฐกุลฐาปนันท์ นิพิฏฐกุล, ปาฐกถาปรีดี พนมยงค์, 24 มิถุนายน 2549 ณ สถาบันปรีดี พนมยงค์, เว็บไซต์สถาบันปรีดี พนมยงค์
 พ.ศ. 2547 (27 มิถุนายน) ปาฐกถาพิเศษเพื่อเป็นเกียรติแก่ท่านผู้ประศาสน์การ โดย สมคิด จาตุศรีพิทักษ์สมคิด จาตุศรีพิทักษ์, ปาฐกถาพิเศษเพื่อเป็นเกียรติแก่ท่านผู้ประศาสน์การ ศาสตราจารย์ ดร.ปรีดี พนมยงค์ ในวันครบรอบ 70 ปี แห่งการสถาปนามหาวิทยาลัยธรรมศาสตร์, 27 มิถุนายน 2547 ณ หอประชุมใหญ่ มหาวิทยาลัยธรรมศาสตร์ ท่าพระจันทร์, เว็บไซต์สถาบันปรีดี พนมยงค์
 พ.ศ. 2547 (24 มิถุนายน) “การอภิวัฒน์ 2475 กับเศรษฐกิจ การเมือง และสังคมยุคใหม่” โดย อนุสรณ์ ธรรมใจอนุสรณ์ ธรรมใจ, ปาฐกถาปรีดี พนมยงค์, 24 มิถุนายน 2547 ณ สถาบันปรีดี พนมยงค์, เว็บไซต์สถาบันปรีดี พนมยงค์
 พ.ศ. 2541 “ธรรมรัฐกับหลัก 6 ประการของคณะราษฎร” โดย ธีรยุทธ บุญมีธีรยุทธ บุญมี, ปาฐกถาวันปรีดี พนมยงค์, 11  พฤษภาคม 2541 ณ มหาวิทยาลัยธรรมศาสตร์, เว็บไซต์สถาบันปรีดี พนมยงค์
 พ.ศ. 2540 โดย ประเวศ วะสีประเวศ วะสี, ปาฐกถาปรีดี พนมยงค์, 11 พฤษภาคม 2540 ณ มหาวิทยาลัยธรรมศาสตร์, เว็บไซต์สถาบันปรีดี พนมยงค์
 พ.ศ. 2539 โดย ปรีดี เกษมทรัพย์ปรีดี เกษมทรัพย์, ปาฐกถาวันปรีดี พนมยงค์, 11 พฤษภาคม 2539 ณ มหาวิทยาลัยธรรมศาสตร์, เว็บไซต์สถาบันปรีดี พนมยงค์
 พ.ศ. 2531 “นโยบายต่างประเทศที่พึงปรารถนา  และ แนวคิดของท่านปรีดี พนมยงค์” โดย วงศ์ พลนิกร
# คูโระจัง แมวไซบอร์ค เหมียวมิซไซล์
ไซบอร์ก คุโระจัง  เป็นการ์ตูนญี่ปุ่นที่วาดโดย นะโอะกิ โยะโกชิ

 เนื้อเรื่อง 
คุโระจัง แมวเหมียวจอมกวน ที่วันหนึ่งถูก ดร.สติเฟื่อง นามว่าดร.โก ผู้หวังครองโลก จับตัวไปดัดแปลงเป็นแมวไซบอร์ค แต่เรื่องราวกลับตาลปัตรเมื่อ คุโระจัง ไม่ฟังคำสั่ง แถมยังต่อสู้ เพื่อตัวเองและปกป้องโลกด้วยจรวดมิซไซล์ และสารพัดอาวุธ ที่ออกมาจากตัว คุโระจัง ติดตามเรื่องกวนๆ ที่คุณต้องฮาไปกับ เจ้าแมวเหมียวเหล็ก

 ตัวละคร 
คุโระ ตัวเอกของเรื่อง พื้นเพเป็นแมวบ้านสีดำธรรมดา แต่มีความสามารถเกินแมวปกติทั่วไป เช่น ช่วยจัดการขโมยหรือแม้กระทั่งซ่อมเครื่องใช้ไฟฟ้า อาศัยอยู่กับคุณตาและคุณยายฟูจิอิ มีนิสัยไม่ค่อยยอมใครง่ายๆ ใจร้อน ควบคุมอารมณ์ตัวเองไม่ค่อยได้ คุโระโดนดร.โก ลักพาตัวไปดัดแปลงเป็นแมวไซบอร์กที่ศูนย์วิจัยห่างไกลผู้คนในขณะที่กำลังจะไปขอพูลี่จัง หมาน้อยที่แอบชอบมานานแต่งงาน ของโปรดก่อนดัดแปลงคือปลานึ่งหลังจากนั้นกลายเป็นน้ำมันเครื่องแทน
 ตาและยาย
 ดร.โก
 มี่
 มาทาทาบิ
 โคทาโร่
 นานะ
 ซูซูกิ อิจิโร่
 เมกูมิ
 ดังก์
 กองทัพเหมียวเหมียว

 รายชื่อตอน